
8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3261 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Εκχώρηση της εξουσιοδότησης της υπογραφής 
της Προϊσταμένηςτης Ε' Δ.Ο.Υ. ΠΕΙΡΑΙΑ στον Υπο¬ 
διευθυντή και στους ΠροϊσταμένουςΤμημάτων. 

2 

Έγκριση υπερωριακής απασχόλησης με αμοιβή 
του Προσωπικού της Γραμματείας της ΡΑΕ για το 
β' εξάμηνο του έτους 2018. 

3 

Έγκριση της αριθμ. 366/2018 απόφασης του Δι¬ 
οικητικού Συμβουλίου του ΝΠΔΔ «Οργανισμός 
Πολιτισμού Αθλητισμού και Νεολαίας» Δήμου 
Αθηναίων, περί σύστασης προσωρινών προσω¬ 
ποπαγών θέσεων ιδιωτικού δικαίου αορίστου 
χρόνου στο νπδδ σε συμμόρφωση τελεσίδικων 
δικαστικών αποφάσεων. 

4 

Έγκριση κυκλοφοριακών ρυθμίσεων σύμφωνα με 
την αριθμ. 41/18 απόφασης του Δημοτικού Συμ¬ 
βουλίου του Δήμου Διονύσου. 


ΑΠΟΦΑΣΕΙΣ 

Αριθμ. 41506 _ (1) 

Εκχώρηση της εξουσιοδότησης της υπογραφής 
της Προϊστάμενης της Ε' Δ.Ο.Υ. ΠΕΙΡΑΙΑ στον Υπο¬ 
διευθυντή και στους Προϊσταμένους Τμημάτων. 

Η ΠΡΟΪΣΤΑΜΕΝΗ ΤΗΣ Ε' Δ.Ο.Υ. ΠΕΙΡΑΙΑ 

Έχοντας υπόψη: 

1. Τις διατάξεις: 

α) του Κεφαλαίου Α' «Σύσταση Ανεξάρτητης Αρχής Δη¬ 
μοσίων Εσόδων» του ν. 4389/2016 (Α' 94) και ειδικότερα 
της εξουσιοδοτικής διάταξης της υποπαραγράφου β' 
της παρ. 6 του άρθρου 14 του νόμου, του άρθρου 7 και 
του άρθρου 41, αυτού, 
β) του άρθρου 4 του ν. 4174/2013, 
γ) την αριθμ. Δ. ΟΡΓ. Α 1036960 ΕΞ 2017/10.3.2017 
(Β' 968) απόφασης του Διοικητή της Ανεξάρτητης Αρ¬ 
χής Δημοσίων Εσόδων «Οργανισμός της Ανεξάρτητης 
Αρχής Δημοσίων Εσόδων (Α.Α.Δ.Ε.)». 

2. Την αριθμ. Δ. ΟΡΓ. Α 1115805 ΕΞ 2017/31-7-2017 
(Β' 2743) απόφαση του Διοικητή της Ανεξάρτητης Αρχής 


Δημοσίων Εσόδων, όπως ισχύει με θέμα «Μεταβίβαση 
αρμοδιοτήτων και εξουσιοδότηση υπογραφής «Με εντο¬ 
λή Διοικητή» σε όργανα της Φορολογικής Διοίκησης» 
και ειδικότερα τις περιπτώσεις 43,44,48, 68, 70,71, 78, 
79, 85, 86 και 163 του πίνακα αυτής, σε συνδυασμό με 
τις διατάξεις της υποπαραγράφου β' της παρ. 3 του άρ¬ 
θρου 41 του ν. 4389/2016. 

3. Την ανάγκη εύρυθμης λειτουργίας της Ε' Δ.Ο.Υ. ΠΕΙ¬ 
ΡΑΙΑ, σε συνδυασμό με τη βέλτιστη και ταχύτερη εξυπη¬ 
ρέτηση των φορολογουμένων. 

4. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του Προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε), αποφασίζουμε: 

Την εκχώρηση περαιτέρω, της εξουσιοδότησης της 
υπογραφής από τον Προϊστάμενο της Δ.Ο.Υ. στους: 
α)«Με εντολή Διοικητή»: 

1. Στον Υποδιευθυντή της Δ.Ο.Υ., για όσα αναφέρονται 
στις περιπτώσεις 68,70,78 και 79 του πίνακα της με αριθ¬ 
μό Δ. ΟΡΓ. Α 1115805 ΕΞ 2017/31-7-2017, απόφασης του 
Διοικητή της Α.Α.Δ.Ε. 

2. Στην Προϊσταμένη του Τμήματος Εσόδων, για όσα 
αναφέρονται στις περιπτώσεις 43 και 44, του πίνακα της 
με αριθμό Δ. ΟΡΓ. Α 1115805 ΕΞ 2017/31 -7-2017, από¬ 
φασης του Διοικητή της Α.Α.Δ.Ε. 

3. Στην Προϊσταμένη του Τμήματος Δικαστικού και 
Νομικής Υποστήριξης, για όσα αναφέρονται στην περί¬ 
πτωση 48 του πίνακα της με αριθμό Δ. ΟΡΓ. Α 1115805 
ΕΞ 2017/31.7.2017, απόφασηςτου Διοικητή της Α.Α.Δ.Ε. 

β) «Με εντολή Προϊσταμένου»: 

1. Στον Υποδιευθυντή της Δ.Ο.Υ., για όσα αναφέρονται 
στις περιπτώσεις 71,85 και 86 του πίνακα της με αριθμό 
Δ. ΟΡΓ. Α 1115805 ΕΞ 2017/31-7-2017, απόφασηςτου 
Διοικητή της Α.Α.Δ.Ε. 

2. Στην Προϊσταμένη του Τμήματος Συμμόρφωσης 
και Σχέσεων με τους Φορολογούμενους, για όσα ανα- 
φέρονται στην περίπτωση 163 του πίνακά της με αριθμό 
Δ. ΟΡΓ. Α 1115805 ΕΞ 2017/31.7.2017, απόφασηςτου 
Διοικητή της Α.Α.Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δραπετσώνα, 26 Ιουνίου 2018 

Η Προϊσταμένη της Δ.Ο.Υ. 

ΠΑΡΑΣΚΕΥΗ ΚΑΡΑΠΑΝΑΓΙΩΤΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3261/08.08.2018 


Αριθμ. απόφ. 19/2018 (2) 

Έγκριση υπερωριακής απασχόλησης με αμοιβή 
του Προσωπικού της Γραμματείας της ΡΑΕ για το 
β' εξάμηνο του έτους 2018 . 

Ο ΠΡΟΕΔΡΟΣ 

ΤΗΣ ΡΥΘΜΙΣΤΙΚΗΣ ΑΡΧΗΣ ΕΝΕΡΓΕΙΑΣ 

Έχοντας υπόψη: 

1. Τις διατάξεις των άρθρων 40 και 41 του ν. 4001 /2011 
«Για τη λειτουργία Ενεργειακών Αγορών Ηλεκτρισμού 
και Φυσικού Αερίου, για Έρευνα, Παραγωγή και δίκτυα 
μεταφοράς Υδρογονανθράκων και άλλες ρυθμίσεις» 
(ΦΕΚ Α' 179), όπως ισχύει. 

2. Τις διατάξεις των άρθρων 8 έως 13 του π.δ. 139/2001 
«Κανονισμός Εσωτερικής Λειτουργίας και Διαχείρισης 
της Ρυθμιστικής Αρχής Ενέργειας» (ΦΕΚ Α' 121). 

3. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ Α' 176). 

4. Την αριθμ. 2/1015 /ΔΕΠ/05.01.2016 εγκύκλιο του Υπ. 
Οικονομικών «Παροχή οδηγιών για την εφαρμογή των δι¬ 
ατάξεων του Κεφαλαίου Β' του ν. 4354/2015 (ΦΕΚ Α' 176) 
«Μισθολογικές ρυθμίσεις των υπαλλήλων του Δημοσίου, 
των ΟργανισμώνΤοπικής Αυτοδιοίκησης (Ο.Τ.Α.) πρώτου 
και δεύτερου βαθμού, των Νομικών Προσώπων Δημοσί¬ 
ου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και 
των Δ.Ε.Κ.Ο. του κεφ. Α' του ν. 3429/2005 (ΦΕΚ Α' 314) 
και άλλες μισθολογικές διατάξεις». 

5. Την αναγκαιότητα, λόγω εκτάκτων και επειγουσών 
αναγκών, να προσφέρουν τις υπηρεσίες τους και πέραν 
των ωρών υποχρεωτικής εργασίας οι εργαζόμενοι που 
υπηρετούν στις υπηρεσιακές μονάδες και σχηματισμούς 
της ΡΑΕ. Οι εργαζόμενοι στη Γραμματεία της ΡΑΕ είναι 
ήδη επιφορτισμένοι με καθημερινές εργασίες αυξημέ¬ 
νου όγκου στο πλαίσιο των αρμοδιοτήτων και εργασιών 
της Αρχής που αφορούν στον έλεγχο, στη ρύθμιση και 
στην εποπτεία σε όλο το φάσμα του τομέα της ενέργειας 
(ηλεκτρισμός, φυσικό αέριο, ΑΠΕ, προστασία του κατα¬ 
ναλωτή ενέργειας). Ιδιαίτερα πρέπει να ληφθούν υπόψη: 

α) Ο σημαντικός ρόλος της ΡΑΕ προκειμένου να δια¬ 
σφαλιστεί η ομαλή μετάβαση και η αποδοτική για την 
εθνική μας οικονομία ένταξη της εγχώριας ενεργειακής 
αγοράς στην ενιαία ευρωπαϊκή αγορά ενέργειας, η οποία 
βαίνει, με ολοένα επιταχυνόμενους ρυθμούς, προς μία 
πρώτη εσωτερική ολοκλήρωση στο χρονικό ορίζοντα 
του 2014-2016. 

β) Ο κρίσιμος ρόλος της ΡΑΕ για την υλοποίηση των 
μνημονιακών δεσμεύσεων της χώρας κατ' εφαρμογή 
του ν. 4336/2015 «Συνταξιοδοτικές διατάξεις - Κύρωση 
του Σχεδίου Οικονομικής Ενίσχυσης από τον Ευρωπαϊκό 
Μηχανισμό Σταθερότητας και Ρυθμίσεις για την υλοποί¬ 
ηση της Συμφωνίας Χρηματοδότησης» (ΦΕΚ Α' 94) όπως 
ισχύει. Συγκεκριμένα, το άρθρο 3 του νόμου αυτού στην 
παράγραφο Γ «Συμφωνία δημοσιονομικών στόχων και 
διαρθρωτικών μεταρρυθμίσεων» στην Υποενότητα 4.3 
«Ρυθμιζόμενες επιχειρήσεις δικτύων (ενέργεια, μεταφο¬ 
ρές, νερό) της Ενότητας 4 «Διαρθρωτικές πολιτικές για 


την ενίσχυση της ανταγωνιστικότητας και ανάπτυξης» 
προβλέπει συγκεκριμένες μεταρρυθμίσεις ευρείας κλί¬ 
μακας στις ελληνικές αγορές ενέργειας προκειμένου να 
ευθυγραμμιστούν με τη νομοθεσία και τις πολιτικές της 
Ευρωπαϊκής Ένωσης, να καταστούν πιο σύγχρονες και 
ανταγωνιστικές, να μειωθούν οι μονοπωλιακές πρόσο¬ 
δοι και ανεπάρκειες, να προωθηθεί η καινοτομία, να 
δημιουργηθούν ευνοϊκές συνθήκες για την ευρύτερη 
υιοθέτηση των ανανεώσιμων πηγών ενέργειας και του 
φυσικού αερίου και να διασφαλιστεί η μετακύλιση στους 
καταναλωτές των οφειλών που θα προκύψουν από όλες 
αυτές τις αλλαγές. Η επεξεργασία και υλοποίηση των 
οριζόμενων στην Υποενότητα 4.3 προαπαιτούμενων από 
την πλευρά της ΡΑΕ στο πλαίσιο των αρμοδιοτήτων της 
και με τήρηση των αυστηρότατων χρονικών πλαισίων 
που θέτουν οι μνημονιακές δεσμεύσεις της χώρας απο¬ 
τελούν έκτακτες και κατεπείγουσες ανάγκες της Αρχής 
που απαιτούν την υπερωριακή απασχόληση όλων των 
εργαζομένων της ΡΑΕ, πέραν των υπολοίπων συνήθων 
καθηκόντων τους, τα οποία είναι ήδη πολύ αυξημένα 
όπως προκύπτει από τα κατωτέρω. 

γ) Ο τεράστιος όγκος του κανονιστικού-ρυθμιστικού 
έργου της ΡΑΕ για τις ανάγκες της ταχύρρυθμης υλοποί¬ 
ησης και αποτελεσματικής εφαρμογής των διατάξεων 
του ν. 4001/2011 «Για τη λειτουργία Ενεργειακών Αγορών 
Ηλεκτρισμού και Φυσικού Αερίου, για Έρευνα, Παραγω¬ 
γή και Δίκτυα Μεταφοράς Υδρογονανθράκων και άλλες 
ρυθμίσεις». Σημειώνεται ότι η πλήρης εφαρμογή του 
νόμου αυτού, για την αγορά ηλεκτρικής ενέργειας και 
μόνο, απαιτεί την έκδοση πλήθους κανονιστικών πράξε¬ 
ων (προεδρικών διαταγμάτων, υπουργικών αποφάσεων 
και αποφάσεων ΡΑΕ). 

δ) Στο πλαίσιο των νέων πολύ σημαντικών αρμοδιοτή¬ 
των που έχουν δοθεί στη ΡΑΕ, σύμφωνα με τις διατάξεις 
του ν. 4414/2016 η Αρχή αναλαμβάνει τη διενέργεια των 
μόνιμων ανταγωνιστικών διαδικασιών υποβολής προ¬ 
σφορών για όλες τις τεχνολογίες των έργων ΑΠΕ. Αυτό 
σημαίνει ότι θα πρέπει να διενεργεί συχνά διαγωνιστικές 
διαδικασίες για τις τεχνολογίες και κατηγορίες των ΑΠΕ 
που εμπίπτουν σε αυτές, με την υποχρέωση τήρησης 
συγκεκριμένων χρονοδιαγραμμάτων χωρίς δυνατότητα 
παρέκκλισης κάτι που απαιτεί υπερωριακή απασχόληση 
και λόγω της υποστελέχωσης της Αρχής. 

Επιπρόσθετα, πέραν των ανωτέρω μόνιμων ανταγω¬ 
νιστικών διαδικασιών, για τη συμμετοχή των ΑΠΕ στην 
αγορά, χρειάζεται συμπλήρωση του υφιστάμενου θε¬ 
σμικού πλαισίου, όπως προβλέπεται στον ν. 4414/2014 
με την έγκριση και λειτουργία του Μεταβατικού Μηχα¬ 
νισμού Βέλτιστης Ακρίβειας, τη λειτουργία των Φορέων 
Σωρευτικής Εκπροσώπησης (ΦοΣΕ), τον ορισμό του Φο¬ 
ρέα Σωρευτικής Εκπροσώπησης Τελευταίου Καταφυγί¬ 
ου (ΦοΣΕΤΕΚ), αλλά και την τροποποίηση των Κωδίκων 
για τη συμμετοχή των ΑΠΕ στην αγορά όπως αυτή δια¬ 
μορφώνεται και στο πλαίσιο της νέας οργάνωσης της 
αγοράς ηλεκτρικής ενέργειας, σύμφωνα με τις διατάξεις 
του ν. 4425/2016, με τον οποίο θεσπίζεται η ανάπτυξη 
τεσσάρων αγορών (Χονδρική Αγορά Προθεσμιακών 
Προϊόντων Ηλεκτρικής Ενέργειας, Αγορά Επόμενης 
Ημέρας, Ενδοημερήσια Αγορά, Αγορά Εξισορρόπησης). 





Τεύχος Β' 3261/08.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Για την ολοκλήρωση των ανωτέρω, επίσης απαιτείται η 
εξασφάλιση υπερωριακής απασχόλησης προκειμένου 
να επιτευχθούν οι στόχοι της Αρχής. 

ε) Ο μεγάλος αριθμός αιτήσεων προς αξιολόγηση για 
τη χορήγηση αδειών παραγωγής ηλεκτρικής ενέργειας 
από Ανανεώσιμες Πηγές Ενέργειας. Παραμένει ανεκτέ¬ 
λεστο έργο αξιολόγησης πλήθος αιτήσεων υποψήφιων 
επενδυτών για άδειες παραγωγής ηλεκτρικής ενέργειας. 

στ) Ο αυξανόμενος αριθμός παραπόνων και καταγ¬ 
γελιών των καταναλωτών ενέργειας, οι οποίες πρέπει 
να διεκπεραιώνονται σε τακτές προθεσμίες σύμφωνα 
με τον Κώδικα Διοικητικής Διαδικασίας (ν. 2690/1999, 
ΦΕΚ Α' 45, όπως ισχύει). 

ζ) Ο διαρκώς διευρυνόμενος αριθμός αντιδικιών και 
καταγγελιών που κατατίθενται στη ΡΑΕ, δεδομένου ότι, 
μετά τη θέση σε ισχύ του ν. 4001/2011, έχουν κατατεθεί 
και εκκρεμεί η εξέταση μεγάλου όγκου υποθέσεων (κα¬ 
ταγγελιών, αιτημάτων για προσωρινά μέτρα και αιτήσε¬ 
ων αναθεώρησης). 

η) Τα σοβαρότατα προβλήματα υποστελέχωσης, που 
αντιμετωπίζει η Αρχή τα τελευταία χρόνια παρά τον πα¬ 
ράλληλο πολλαπλασιασμό των αρμοδιοτήτων της καθώς 
οι απαιτήσεις της αγοράς ενέργειας αυξάνονται γεωμε¬ 
τρικά τόσο σε εθνικό όσο και σε ευρωπαϊκό επίπεδο. 

4. α) Το γεγονός ότι από τις διατάξεις της παρούσας 
προκαλείται δαπάνη ύψους εβδομήντα πέντε χιλιάδων 
ευρώ (75.000,00 €) ευρώ, η οποία δεν βαρύνει τον κρα¬ 
τικό προϋπολογισμό αλλά τον προϋπολογισμό της ΡΑΕ, 
ποσό το οποίο έχει προβλεφθεί και υπάρχει εγγεγραμ¬ 
μένο στον εγκεκριμένο προϋπολογισμό της Αρχής οικο¬ 
νομικού έτους 2018. 

β) Η αριθμ. 005-ΠΥ2018/02.07.2018 βεβαίωση ύπαρ¬ 
ξης πρόβλεψης του ποσού των εβδομήντα πέντε χι¬ 
λιάδων ευρώ (75.000,00 €) που αφορά στη δαπάνη για 
την αποζημίωση της υπερωριακής απασχόλησης του 
προσωπικού της Γραμματείας της ΡΑΕ για το β' εξάμηνο 
2018, αποφασίζει: 

1. Εγκρίνεται η καθιέρωση με αποζημίωση εργασίας 
καθ' υπέρβαση του υποχρεωτικού ωραρίου του προσω¬ 
πικού της ΡΑΕ για την αντιμετώπιση εποχικών, έκτακτων 
ή επειγουσών υπηρεσιακών αναγκών για το β' εξάμηνο 
2018. Συγκεκριμένα εγκρίνεται η υπερωριακή απασχό¬ 
ληση συνολικά 118 εργαζομένων με οποιαδήποτε σχέση 
εργασίας, διαφόρων κλάδων και ειδικοτήτων οι οποίοι 
υπηρετούν στη Γραμματεία της ΡΑΕ ή προσφέρουν τις 
υπηρεσίεςτουςστο Γραφείο Προέδρου και στο Γραφείο 
Γραμματειακής Υποστήριξηςτου Προέδρου και των Με¬ 
λών της Αρχής. 

2. Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο χωρίς να 
υπάρχει η δυνατότητα αυξομείωσης μεταξύ των δύο (2) 
εξαμήνων μέσα στο έτος. Οι ώρες υπερωριακής απο¬ 
γευματινής απασχόλησης μέχρι την 22η ώρα κατά τις 
εργάσιμες ημέρες δε θα υπερβαίνουν τις εκατόν είκοσι 
(120) συνολικά ανά υπάλληλο για κάθε εξάμηνο. 

3. Η αποζημίωση των υπερωριών απογευματινής 
απασχόλησης μέχρι την 22η ώρα κατά τις εργάσιμες 
ημέρες δε θα υπερβαίνει καταρχήν το όριο των 20 
ωρών μηνιαίως. Τυχόν επιπλέον μηνιαία υπερωριακή 


απασχόληση >20 ωρών, θα αποζημιώνεται στο τέλος 
κάθε εξαμήνου εφόσον δεν ξεπερνά το όριο των εκα¬ 
τόν είκοσι (120) ωρών συνολικά ανά υπάλληλο για κάθε 
εξάμηνο. 

4. Η ωριαία αποζημίωση υπερωριακής εργασίας των 
ως άνω εργαζομένων που απασχολούνται σύμφωνα με 
τις διατάξεις των παραπάνω παραγράφων ορίζεται ίση 
με το ωρομίσθιο. 

5. Η εν λόγω αποζημίωση ύψους εβδομήντα πέντε χι¬ 
λιάδων ευρώ (75.000,00 €) ευρώ δεν βαρύνει τον κρατικό 
προϋπολογισμό αλλά τον προϋπολογισμό της ΡΑΕ, και 
έχει προβλεφθεί και υπάρχει εγγεγραμμένη πίστωση 
στον εγκεκριμένο προϋπολογισμό της Αρχής οικονο¬ 
μικού έτους 2018. 

6. Υπεύθυνοι για την παρακολούθηση και βεβαίωση 
των υπερωριών ορίζονται οι αρμόδιοι Προϊστάμενοι των 
υπαλλήλων που πραγματοποιούν τις υπερωρίες. 

7. Η ισχύς αυτής της απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2018 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 


Αριθμ. 50872/18098 (3) 

Έγκριση της αριθμ. 366/2018 απόφασης του Δι¬ 
οικητικού Συμβουλίου του ΝΠΔΔ «Οργανισμός 
Πολιτισμού Αθλητισμού και Νεολαίας» Δήμου 
Αθηναίων, περί σύστασης προσωρινών προσω¬ 
ποπαγών θέσεων ιδιωτικού δικαίου αορίστου 
χρόνου στο νπδδ σε συμμόρφωση τελεσίδικων 
δικαστικών αποφάσεων. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1) Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2) Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3) Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 







40940 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3261/08.08.2018 


4) Τις διατάξεις του άρθρου 225 του ν. 3852/2010 
(ΦΕΚ 87/Α72010) « Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης». 

5) Τις διατάξεις του άρθρου 10 του ν. 3584/2007 
(ΦΕΚ 143/Α72007) «Κύρωση του Κώδικα κατάστασης 
Δημοτικών και Κοινοτικών Υπαλλήλων». 

6) Τις διατάξεις του άρθρου 1 του ν. 3068/2002 (ΦΕΚ 
274/Α714.11.2002) «Συμμόρφωση της Διοίκησης σε δι¬ 
καστικές αποφάσεις και λοιπές διατάξεις». 

7) Την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010. 

8) Τις διατάξεις του άρθρου 54 παρ. 5 του ν. 4447/2016 
(ΦΕΚ 241 /Α72016) «Αποφάσεις αρμοδίων οργάνων ΟΤΑ 
α' και β' βαθμού περί μη άσκησης ή περί παραίτησης 
από ένδικο μέσο, οι οποίες εκδόθηκαν ως την έναρξη 
ισχύος του παρόντος θεωρούνται ως προς τις συνέπειές 
τους, νόμιμες». 

9) Το αριθμ. ΔΙΠΑΑΔ/Φ. 2.9 ΟΙΚ 18235/05.07.2016 έγ¬ 
γραφο του Υπουργείου Εσωτερικών και Διοικητικής Ανα¬ 
συγκρότησης (ΑΔΑ: 7ΑΦΤ465ΦΘΕ-ΡΞΑ) περί εφαρμογής 
των διατάξεων του ν. 4389/2016 «Επείγουσες διατάξεις 
για την εφαρμογή της Συμφωνίας Δημοσιονομικών 
Στόχων και Διαρθρωτικών Μεταρρυθμίσεων και άλλες 
διατάξεις» (ΦΕΚ 94/Α727.05.2016) - Ρυθμίσεις θεμάτων 
προσλήψεων προσωπικού σε εκτέλεση αμετάκλητων 
δικαστικών αποφάσεων». 

10) Την αριθμ. 1963/2015 απόφαση του Μονομελούς 
Πρωτοδικείου Αθηνών (τμήμα εργατικών διαφορών) με 
την οποία έγινε δεκτή η αγωγή του Θεοφάνη Αντωνό- 
πουλου, Παναγιώτας Γιαννίκου, Μιχαήλ Μαυρουδή και 
Γρηγορίου Στάμου και αναγνωρίζεται ότι οι ενάγοντες 
(1ος, 3ος, 4ος) συνδέονται με το εναγόμενο ΝΠΔΔ, με 
σχέση εξαρτημένης εργασίας αορίστου χρόνου. 

11) Την από 23.10.2015 έφεση ενώπιον του Μονο¬ 
μελούς Εφετείου Αθηνών που ασκήθηκε από το ΝΠΔΔ 
«Οργανισμός Πολιτισμού Αθλητισμού & Νεολαίας» Δή¬ 
μου Αθηναίων, κατά της αριθμ. 1923/2015 απόφασης 
του Μονομελούς Πρωτοδικείου Αθηνών και με αριθμό 
κατάθεσης δικογράφου έφεσης 6262/2015. 

12) Την αριθμ. 4633/2017 απόφαση του Μονομελούς 
Εφετείου Αθηνών (Τμήμα 4ο) η οποία απέρριψε την 
έφεση του Ο.Π.Α.Ν.Δ.Α. κατά της με αριθμό 1963/2015 
απόφασης του Μονομελούς Πρωτοδικείου Αθηνών. 

13) Το αριθμ. 567/30.11.2017 Πιστοποιητικό του Εφε¬ 
τείου Αθηνών από το οποίο προκύπτει ότι μέχρι και 
29.11.2017 δεν βρέθηκαν ένδικα μέσα για την απόφαση 
με αριθμό 4633/2017 του Εφετείου Αθηνών. 

14) Την αριθμ. 366/06.06.2018 απόφαση του Διοικη¬ 
τικού Συμβουλίου του ΝΠΔΔ «Οργανισμός Πολιτισμού 
Αθλητισμού και Νεολαίας» Δήμου Αθηαναίων, περί σύ¬ 
στασης δύο (2) προσωρινών προσωποπαγών θέσεων με 
σχέση εργασίας ιδιωτικού δικαίου αορίστου χρόνου στο 
εν λόγω ΝΠΔΔ σε συμμόρφωση τελεσίδικης δικαστικής 
απόφασης. 

15) Το αριθμ. 30275/07-10-2014 έγγραφο του Υπουρ¬ 
γείου Εσωτερικών, σύμφωνα με το οποίο εφόσον η από¬ 
φαση του Μονομελούς Πρωτοδικείου, με την οποία 
αναγνωρίζεται ότι η έννομη σχέση που συνδέει τους 
ενάγοντες με τον εναγόμενο Δήμο είναι σχέση εργα¬ 


σίας ιδιωτικού δικαίου αορίστου χρόνου, έχει καταστεί 
τελεσίδικη, παράγει δεδικασμένο ως προς την κριθείσα 
έννομη σχέση και εκτελεστότητα και η Διοίκηση υποχρε- 
ούται να την εφαρμόσει, σύμφωνα με τις διατάξεις του 
άρθρου 1 του ν. 3068/2002 σε συνδυασμό με τα άρθρα 
321,324, 904 παρ. 2 περ. α'του Κώδικα Πολιτικής Δικο¬ 
νομίας, αποφασίζουμε: 

Εγκρίνουμε την 366/2018 απόφαση του Διοικητικού 
Συμβουλίου του ΝΠΔΔ «Οργανισμός Πολιτισμού Αθλη¬ 
τισμού και Νεολαίας» Δήμου Αθηναίων, περί σύστασης 
δύο (2) προσωρινών προσωποπαγών θέσεων με σχέση 
εργασίας ιδιωτικού δικαίου αορίστου χρόνου στο εν 
λόγω ΝΠΔΔ σε συμμόρφωση τελεσίδικης δικαστικής 
απόφασης, ως εξής: 


ΟΝΟΜΑΤΕΠΩΝΥΜΟ 

ΠΑΤΡΩΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΑΝΤΩΝ0Π0ΥΛ0Σ 

ΘΕΟΦΑΝΗΣ 

ΑΛΕΞΑΝΔΡΟΣ 

ΔΕ 

ΔΙΟΙΚΗΤΙΚΟΥ 

1 

ΜΑΥΡ0ΥΔΗΣ 

ΜΙΧΑΗΛ 

ΙΩΑΝΝΗΣ 

ΔΕ 

ΔΙΟΙΚΗΤΙΚΟΥ 

1 


Οι παραπάνω θέσεις θα συμπεριληφθούν στον οργα¬ 
νισμό εσωτερικής υπηρεσίας (ΟΕΥ) του ΝΠΔΔ «Οργα¬ 
νισμός Πολιτισμού Αθλητισμού και Νεολαίας» Δήμου 
Αθηναίων. Οι εν λόγω θέσεις καταργούνται μόλις κενω¬ 
θούν με οποιονδήποτε τρόπο. 

Από την απόφαση αυτή θα προκληθεί δαπάνη για 
το κόστος μισθοδοσίας του παραπάνω προσωπικού 
ύψους στον προϋπολογισμό του ΝΠΔΔ «Οργανισμός 
Πολιτισμού Αθλητισμού και Νεολαίας» Δήμου Αθηναί¬ 
ων, οικονομικού έτους 2018 σε βάρος των ΚΑ: 6021.001, 
6052.001 και 6052.003, συνολικού δε ύψους 5.044.999,00 
ευρώ, ανάλογη δε δαπάνη ύψους 10.090.000,00 ευρώ 
θα προβλεφθεί στους αντίστοιχους ΚΑ των προϋπολο¬ 
γισμών των επόμενων οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2018 

Ο Συντονιστής 

Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 51412/501 (4) 

Έγκριση κυκλοφοριακών ρυθμίσεων σύμφωνα 
με την αριθμ. 41 /18 απόφασης του Δημοτικού 
Συμβουλίου του Δήμου Διονύσου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ 107Α7 
30.05.1997) «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για τη Τοπική Αυτοδιοίκηση 
και άλλες διατάξεις». 














Τεύχος Β' 3261/08.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

3. Το ν. 3852/2010 (ΦΕΚ 87/Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α 723.03.1999) 
που αφορά στην κύρωση του Κώδικα Οδικής Κυκλοφορί¬ 
ας (ΚΟΚ), όπως αντί καταστάθηκε με το άρθρο 48 παρ. 9 
του ν. 4313/2014. 

5. Το άρθρο 109 του ν. 2696/1999 (ΦΕΚ 57/Α7 
23.03.1999) περί δημοσίευσης αποφάσεων που εκδί- 
δονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

6. Το αρ. 90 του π.δ. 63/2005 (Φ.Ε.Κ 98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

7. Τις διατάξεις των αρ. 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του αρ. 24 του 
ν. 4368/2016 (ΦΕΚ 21/Α72016) «Μέτρα για την επιτά¬ 
χυνση του κυβερνητικού έργου και άλλες διατάξεις». 

8. Το π.δ. 135/23.12.2010 (Φ.Ε.Κ. 228/Α727.12.2010) 
«Οργανισμός της Αποκεντρωμένης Διοίκησης Αττικής». 

9. Την αριθμ. 15869/15-05-2017 απόφαση του Υπουρ¬ 
γού Εσωτερικών (ΦΕΚ 250/Υ.Ο.Δ.Δ./26-05-2017) με την 
οποία ο Σπυρίδων Κοκκινάκης διορίστηκε στη θέση του 
Συντονιστή της Αποκεντρωμένης Διοίκησης Αττικής. 

10. Την αριθμ. οικ.47601/17682/14.06.2017 (ΦΕΚ 2056/ 
Β714.06.2017, ΑΔΑ: ΩΒΝΔΟΡ1Κ-Θ4Ν) απόφαση του 
Συντονιστή Αποκεντρωμένης Διοίκησης Αττικής περί 
μεταβίβασης δικαιώματος υπογραφής. 

11. Το αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

12. Τις αριθμ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

13. Την αριθμ. οικ. 47870/39280/10.09.2013 (ΑΔΑ: 
ΒΛ9ΛΟΡ1Κ-ΔΞΩ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του άρθρου 52Α 
του ν. 2696/1999». 

14. Το αριθμ. 48823/39998/18.09.2013 έγγραφο του 
Γ.Γ. Αποκεντρωμένης Διοίκησης Αττικής, με θέμα: «Δι¬ 
ευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερ¬ 
σαίους χώρους λιμένων». 

15. Την αριθμ. Οικ. 22769/12259/19.03.2015 (ΑΔΑ: 
7ΞΦΔΟΡ1Κ-ΙΡΚ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του αρ. 52Α του 
ν. 2696/1999». 


16. Το έγγραφο της Δ/νσης Διοίκησης της Αποκεντρω¬ 
μένης Διοίκησης Αττικής, με το οποίο διαβιβάστηκε η 
νομοτύπως ληφθείσα, όπως αναφέρει η παραπάνω αρ¬ 
μόδια Υπηρεσία, αριθμ. 41/18 απόφαση του Δημοτικού 
Συμβουλίου του Δήμου Διονύσου, που αφορά σε κυκλο- 
φοριακές ρυθμίσεις, με τα συνημμένα της. 

17. Την Εισήγηση της Δ/νσης Τεχνικών Υπηρεσιών 
του Δήμου Διονύσου, βάσει της οποίας ελήφθη η αριθμ. 
02/18 απόφαση της ΕΠΟΙΖΩ, για τις υπόψη κυκλοφορι- 
ακές ρυθμίσεις. 

18. Την αριθμ. 41/18 απόφαση του Δημοτικού Συμβου¬ 
λίου του Δήμου Διονύσου, για τις υπόψη κυκλοφοριακές 
ρυθμίσεις. 

19. Το γεγονός ότι από την παρούσα απόφαση κυκλο- 
φοριακών ρυθμίσεων δεν προκαλείται επιβάρυνση στον 
τρέχοντα (έτος 2018) προϋπολογισμό του Δήμου. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώςαπό την Τεχνική Υπηρεσία του Δήμου 
Διονύσου και συμβάλλουν στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση της κάτωθι κυκλοφοριακής ρύθμισης: 

- Την απαγόρευση της στάσης και στάθμευσης τμή¬ 
ματος οδού Ασκληπιού της Δ.Κ. Κρυονερίου πέριξτων 
εγκαταστάσεων ΑΔΜΗΕ ΑΕ, με την εφαρμογή της κά¬ 
θετης κυκλοφοριακής σήμανσης Ρ-40 (Απαγορεύεται η 
στάση και η στάθμευση), όπως αυτή αποτυπώνεται στο 
συνημμένο σχέδιο με τίτλο: «ΚΑΤΑΚΟΡΥΦΗ ΣΗΜΑΝΣΗ 
ΑΠΑΓΟΡΕΥΣΗΣ ΣΤΑΣΗΣ ΚΑΙ ΣΤΑΘΜΕΥΣΗΣ ΤΜΗΜΑΤΟΣ 
ΟΔΟΥ ΑΣΚΛΗΠΙΟΥ ΤΗΣ Δ.Κ ΚΡΥΟΝΕΡΙΟΥ ΠΕΡΙΞ ΤΩΝ 
ΕΓΚΑΤΑΣΤΑΣΕΩΝ ΤΗΣ ΑΔΜΗΕ Α.Ε.». 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσηςΤεχνικών Υπηρεσιών του Δήμου Διονύσου, βάσει 
της οποίας ελήφθη η εν λόγω απόφαση του Δημοτικού 
Συμβουλίου του Δήμου. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3261/08.08.2018 


8. Τον παρόν έγγραφο δεν υποκαθιστά απαιτούμενες 
άλλες εγκρίσεις ή άδειες που πρέπει να ληφθούν. Επίσης, 
κατισχύει στην περίπτωση όπου οι λεκτικά περιγραφεί- 
σες, προτεινόμενες κυκλοφοριακές ρυθμίσεις σε αυτό, 


διαφοροποιούνται ή έρχονται σε αντίθεση με αντίστοι¬ 
χες, αναγραφόμενες ή εικονιζόμενες, σε προγενέστερες 
συνημμένες εγκρίσεις, αποφάσεις, τεχνικές εκθέσεις, με¬ 
λέτες, σχέδια ή σκαριφήματα. 




Τεύχος Β' 3261/08.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουλίου 2018 

Ο Συντονιστής 
Αποκεντρωμένης Διοίκησης 


ΣΠΥΡΙΔΩΝ ΚΟΚΚΙΝΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3261/08.08.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτίτΐΤ^ ι :■ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























